axinitt
Store norske leksikon,Realfag,Geologi,Mineraler,Silikatmineraler
Axinitt, en gruppe mineraler med gul, rødlig, fiolett eller brunlig farge som ofte forekommer som kileformede krystaller med triklin symmetri. Axinittene er komplekse borosilikater med kjemisk formel Ca2(Fe,Mn,Mg)Al2BSi4O15(OH).
Axinitt-(Fe) (ferroaxinitt) er funnet mange steder i Norge, og er forholdsvis utbredt i grønnsteiner og beslektede bergarter i den kaledoniske fjellkjeden. Gode axinitt-(Fe)-krystaller på opptil flere cm er funnet for eksempel på Kongsberg, Løkken-Hølonda-området og Utne.Axinitt-(Fe) og axinitt-(Mn) forekommer i kontaktmetasomatisk form i hornfels i Oslofeltet (se metasomatose). Axinitt-(Mn) er kjent fra Årvoll i Oslo samt Arendals-området som gulgrønne krystaller.Axinitt-(Mg) er så langt ikke påvist i Norge. Les mer i Store norske leksikon silikatmineraler mineraler Eksterne lenker mindat.org: Anixite Group